Save time in engineering with the new Comos Version 10.3 - Siemens Global Website
Reference Number: PR2019040189DIEN Gewigsverlies-dieet vir insulienweerstandigheid | SARIE
FOTO: Getty Images / Gallo Images / Vicky Scott	Verwante Artikels
Gewigsverlies-dieet vir insulienweerstandigheid	deur Mariza van Zyl
Voedingkundige behandeling van insulienweerstandigheid berus grotendeels op gewigsverlies, maar normaalweg is gewigsverlies net suksesvol as die onderliggende dieetverwante oorsake wat insulienweerstandigheid aanblaas, aangespreek word.
Faktore wat selle meer insulienweerstandig maak, moet uit die dieet gelaat word. Voorbeelde hiervan is versadigde vet, ’n dieet wat inflammasie aanblaas, soos heelwat gebraaide of geroosterde voedsel, verfynde koolhidrate, vars melk en te min groente.
Voedingstowwe wat selle meer insuliensensitief maak, byvoorbeeld omega 3-vette, moet vermeerder word en genoeg vette – maar die regte soort vette – moet ingeneem word om gesonder selstrukture te verseker en ook die honger-en-versadigingsmeganisme te aktiveer.
Dit is belangrik om die gedurige honger wat dikwels met insulienweerstandigheid gepaardgaan, aan te spreek. Natuurlik moet verfynde koolhidrate en suikers vermy word – dié kosse vererger via verskeie meganismes insulienweerstandigheid.
Ontbyt Opsie 1
2 gekookte of roereiers met gekapte vars pietersielie.
10 rou amandels of pekanneute
olyfolie om die roereier te maak
1 teelepel kaneeel
2 gekookte eiers, fyngemaak en gegeur met vars pietersielie, suurlemoenskil, suurlemoensap, sout en peper en 1 eetlepel olyfolie
vars of gerookte salm
tamatie of komkommer
1 gaar hoenderborsie, gepluis of in blokkies gesny
1 koppie gestoomde groenbone
10 baba-tamaties, rou of effe gerooster
1 eetlepel geroosterde sade of pampoenpitte
1/2 wielietjie fetakaas, gekrummel
2 koppies gerasperde kool en wortel
1 eetlepel sesam- of olyfolie
1 – 2 gekookte eiers
hand vol baba-tamaties of baba-ertjies
enige porsie vetterige vis, soos geblikte of gerookte salm of tamatie-sardyne (Pilchards)
1/2 koppie keker-ertjies (geblik)
hand vol gekapte koljander of tiemie
sap van ‘n 1/2 suurlemoen
1 teelepel Tabasco (indien verkies, saam met die tamatie-sardyne)
1 gesnyde tamatie
2 groot radyse, fyngesny
400 ml groentesop wat bestaan uit groentes en vleis of hoender, maar geen styselgroente of grane nie.
120 g beesfilet/hoenderborsie/steak/maer skaapvleis
suurlemoen, knoffel en bietjie olyfolie vir gaarmaak
slaai met 1 eetlepel olyfolie en suurlemoen
1 hoenderdy en 1 hoenderboudjie, gebraai of in die oond gerooster.
gestoomde groenbone, groen ertjies en broccoli bedrup met 1 eetlepel olyfolie
10 olywe of 1 eetlepel sade of geroosterde pampoenpitte
Berei 450 g bevrore vis deur dit te bak in ’n pan met olyfolie en knoffel.
Sit dan een groot visfilet voor met die volgende slaaie en groentes en hou die res vir ‘n ligte middagete of vir die ander gesinslede:
Gesnipperde komkommer en radyse met olyfolie, suurlemoensap, bietjie witpeper en ’n 1/2 teelepel heuning
1 koppie gestoomde broccoli en blomkool
1 skorsie met neutmuskaat (nutmeg) met 1 teelepel botter
1 teelepel geroosterde paprika
1 pakkie gesnyde sampioene (250 g)
500 g gesnyde murgpampoentjies
350 g groenbone (1 pakkie)
Braai die uie in olyfolie en paprika tot deurskynend en voeg dan die sampioene by. Roerbraai vir ‘n paar minute en voeg dan die maalvleis en tamatie by. Laat die mengsel prut tot die maalvleis gaar is en voeg dan die res van die groente en die fyngedrukte knoffel by. Sit voor op ’n eetlepel bruinrys of bruin-en-wilderys met varsgemaalde swartpeper en vars basiliekruid.
Pak al die items in ‘n oondbak en gooi bietjie water onder in die bak. Voeg ’n takkie roosmaryn by en bedrup die hoender en groente met bietjie olyfolie.
Mik daagliks vir ’n donkergroen groente, ’n koolsoort én ’n rou groente.
Moenie voedsel by baie hoë temperature gaarmaak nie en gebruik liewer “nat” bereidingsmetodes soos kook of stoom
Drink gerus tee en koffie
Beperk alkoholgebruik tot rooiwyn en hou by een glas per dag
50 g rou neute
2 vrugte – min of meer die grootte wat in ’n teekoppie sal pas
enige proteïene, so groot soos twee vuurhoutjieboksies – bv. kaas, oorskietvleis of maalvleis of ’n hoenderboudtjie
1/3 koppie spruitjies om slaaie interessant te maak
enige rou groente
* Let op: Hierdie “dieet” is ’n algemene riglyn en het nie ten doel om terapeutiese riglyne soos van toepassing op ’n individu te vervang nie.
Baie dankie! Is daar ‘n soortgelyke dieet vir die van ons met pre-diabetes?